CELEX: 32014R0270
Language: lt
Date: 2014-03-17 00:00:00
Title: 2014 m. kovo 17 d. Tarybos reglamentas (ES) Nr. 270/2014, kuriuo iš dalies keičiamas Reglamentas (EB) Nr. 889/2005, nustatantis tam tikras ribojančias priemones Kongo Demokratinei Respublikai

18.3.2014   
            
            
               LT
            
            
               Europos Sąjungos oficialusis leidinys
            
            
               L 79/34
            
         
      TARYBOS REGLAMENTAS (ES) Nr. 270/2014
   2014 m. kovo 17 d.
   kuriuo iš dalies keičiamas Reglamentas (EB) Nr. 889/2005, nustatantis tam tikras ribojančias priemones Kongo Demokratinei Respublikai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2010 m. gruodžio 20 d. Tarybos sprendimą 2010/788/BUSP dėl ribojamųjų priemonių Kongo Demokratinei Respublikai ir kuriuo panaikinama Bendroji pozicija 2008/369/BUSP (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (EB) Nr. 889/2005 (2) nustatytos ribojamosios priemonės Kongo Demokratinei Respublikai (KDR) pagal Tarybos bendrąją poziciją 2005/440/BUSP (3) ir 2005 m.balandžio 18 d. Jungtinių Tautų Saugumo Tarybos rezoliuciją 1596 (2005) bei vėlesnes susijusias Jungtinių Tautų (JT) rezoliucijas. Tarybos bendroji pozicija 2008/369/BUSP (4) panaikino Bendrąją poziciją 2005/440/BUSP. Tarybos sprendimas 2010/788/BUSP panaikino Bendrąją poziciją 2008/369/BUSP;
            
         
               (2)
            
            
               2014 m. sausio 30 d. Rezoliucija 2136 (2014) JT Saugumo Taryba nusprendė numatyti papildomas leidžiančias nukrypti nuostatas, susijusias su ginklų embargu;
            
         
               (3)
            
            
               ta priemonė patenka į Sutarties dėl Europos Sąjungos veikimo taikymo sritį ir todėl jai įgyvendinti būtina imtis reguliavimo veiksmų Sąjungos lygiu, visų pirma siekiant užtikrinti, kad ekonominės veiklos vykdytojai visose valstybėse narėse ją taikytų vienodai;
            
         
               (4)
            
            
               todėl Reglamentas (EB) Nr. 889/2005 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 889/2005 3 straipsnio 1 dalis papildoma šiuo punktu:
   
               „c)
            
            
               išimtinai Afrikos Sąjungos regioninei darbo grupei remti arba jai naudotis skirta technine pagalba, finansavimu ir finansine parama, susijusia su ginklais ir su jais susijusiais reikmenimis.“.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 17 d.
      
         
            Tarybos vardu
         
         
            Pirmininkė
         
         C. ASHTON
         
      
   
   
      (1)  OL L 336, 2010 12 21, p. 30.
   
      (2)  2005 m. birželio 13 d. Tarybos reglamentas (EB) Nr. 889/2005, nustatantis tam tikras ribojančias priemones Kongo Demokratinei Respublikai ir panaikinantis Reglamentą (EB) Nr. 1727/2003 (OL L 152, 2005 6 15, p. 1).
   
      (3)  2005 m. birželio 13 d. Tarybos bendroji pozicija 2005/440/BUSP, dėl ribojančių priemonių Kongo Demokratinei Respublikai ir panaikinanti Bendrąją poziciją 2002/829/BUSP (OL L 152, 2005 6 15, p. 22).
   
      (4)  2008 m. gegužės 14 d. Tarybos bendroji pozicija 2008/369/BUSP dėl ribojančių priemonių Kongo Demokratinei Respublikai, panaikinanti Bendrąją poziciją 2005/440/BUSP (OL L 127, 2008 5 15, p. 84).